(Primjer teksta Ugovora)

GRAD OSIJEK, F. Kuhača 9, Osijek, OIB 30050049642, (u daljnjem tekstu: Zakupodavac) koga zastupa gradonačelnik Ivan Radić, mag. oec., s jedne strane
   _____________________, (u daljnjem tekstu: Zakupnik) kojeg zastupa ___________, s druge strane
sklopili su

U G O V O R
O DAVANJU U ZAKUP SKLONIŠTA

Članak 1.
Zakupodavac daje u zakup javno sklonište, koje se nalazi u Osijeku, na lokaciji __________________, površine _______________ m2.
Javno sklonište iz prethodnog stavka nalazi se na k.č.br. __________ k.o. Osijek, upisana u z.k.u1.br. _______________.
Članak 2.
Zakupnik ima pravo korištenja javnog skloništa iz članka 1. ovog ugovora isključivo u svrhu obavljanja sportske djelatnosti.

Članak 3.
Zakupodavac javno sklonište iz članka 1. ovog Ugovora daje Zakupniku u zakup pod sljedećim uvjetima:
· zakupnik uzima u zakup sklonište u viđenom stanju te da ga je dužan urediti i privesti ugovorenoj namjeni o vlastitom trošku,
· zakupnik ne smije obavljati bilo kakve preinake skloništa bez prethodne pisane suglasnosti zakupodavca,
· zakupniku se izričito zabranjuje rekonstrukcija skloništa koja utječe ili može utjecati na temeljnu namjenu i zaštitne značajke skloništa,
-zakupnik sklonište ne smije rabiti na načini i u svrhe koje pogoršavaju postojeće higijenske i tehničke uvjete u skloništu,
· zakupnik je dužan na zahtjev nadležnog tijela civilne zaštite, bez odgode, a najkasnije u roku od 24 sata od priopćenog zahtjeva, isprazniti sklonište od osoba i stvari i osposobiti ga za sklanjanje ljudi,
· zakupnik je dužan na zahtjev nadležnog tijela civilne zaštite omogućiti ovlaštenoj osobi civilne zaštite obavljanje inspekcijskog nadzora skloništa,
· zakupnik je dužan omogućiti ovlaštenoj službenoj osobi Grada Osijeka obavljanje nadzora i zapisničko konstatiranje stanja skloništa dva puta godišnje,
· zakupnik ne smije sklonište ili njegov dio davati u podzakup.









Članak 4.
Zakupnik se obvezuje na ime zakupnine za sklonište iz članka 1. ovog Ugovora plaćati zakupninu u iznosu od 320,00 kn, mjesečno, te porez na dodanu vrijednost (PDV) u skladu sa zakonom.
Zakupnik se obvezuje da će zakupninu iz prethodnog stavka platiti u Proračun Grada Osijeka, IBAN: HR5023600001831200002, model HR68, s pozivom na broj -5738 —OIB, do 5-tog u mjesecu za tekući mjesec.
Ovaj ugovor sklapa se na vrìjeme od četiri godine, računajući od dana potpisa ovog Ugovora.

Članak 5.
Ugovorne strane suglasno utvrđuju da će u roku 8 dana od dana potpisa ovog ugovora izvršiti pregled skloništa o čemu će ugovorne strane sastaviti zapisnik u kojem će se unijeti podaci o zatečenom stanju skloništa, te popis opreme i stanje uređaja u skloništu iz članka 1. ovog ugovora. Zapisnik iz prethodnog stavka potpisuju obje ugovorne strane.
U ime Grada Osijeka kao Zakupodavca zapisnik iz stavka 1. ovog članka potpisuje _____________ ovlašteni službenik Upravnog odjela nadležnog za poslove komunalnog redarstva (u daljnjem tekstu: ovlašteni službenik Grada Osijeka).
Članak 6.
Zakupnik je obvezan snositi troškove režija i tekućeg održavanja prostora skloništa (čišćenje, soboslikarski radovi, sitniji popravci na instalacijama i slično).
Zakupnik se obvezuje isključivo o vlastitom trošku, izvršiti popravke oštećenja skloništa koje je sam prouzrokovao ili koje su prouzrokovale osobe koje se koriste skloništem.
Zakupnik nema ovlaštenja opremati javno sklonište tako da se otežava ili narušava osnovna zaštitna funkcija skloništa, niti obaviti zamjenu brave.

Članak 7.
Zakupodavac može jednostrano otkazati ugovor o zakupu, uz otkazni rok od 15 dana ako zakupnik:
· ne započne obavljati ugovorenu djelatnost u roku od 30 dana od dana sklapanja ugovora,
· u roku od 8 (osam) dana od dana dostave opomene, ne plati dospjelu zakupninu i/ili ostale troškove s osnova korištenja skloništa za razdoblje od dva mjeseca uzastopno ili četiri mjeseca u tijeku godine,
· bez prethodne pisane suglasnosti zakupodavca učini bilo kakve preinake u skloništu, osobito one koje utječu na zaštitnu funkciju skloništa ili vrši adaptaciju skloništa koja utječe ili može utjecati na temeljnu namjenu i zaštitne značajke skloništa,
· rabi sklonište na način i u svrhe koje pogoršavaju postojeće higijenske i tehničke uvjete u skloništu,
· na zahtjev nadležnog tijela civilne zaštite ne omogući ovlaštenoj osobi civilne zaštite obavljanje inspekcijskog nadzora skloništa,
· ovlaštenoj službenoj osobi Grada Osijeka ne omogući obavljanje nadzora i zapisničko konstatiranje stanja skloništa,
· izda dio ili čitavo sklonište u podzakup.
U slučaju otkaza ugovora o zakupu iz stavka 1. ovoga članka, zakupnik nema pravo na naknadu štete.

Članak 8.
Zakupnik može jednostrano otkazati ovaj ugovor s otkaznim rokom od 15 dana uz prethodnu pisanu obavijest drugoj strani.
U slučaju otkaza iz prethodnog stavka Zakupnik nema pravo na povrat više uplaćene zakupnine, te je dužan predati sklonište Zakupodavcu u stanju u kakvom gaje primio, što će ovlaštena službena osoba zapisnički konstatirati.
Članak 9.
Zakupnik je odgovoran i u obvezi je nadoknaditi svaku štetu koja bude nanesena Gradu Osijeku ili trećim osobama, a koja bi mogla nastati na osnovu izvršenja ovog ugovora.

Članak 10.
Ovjerena bjanko zadužnica koja pokriva četverogodišnji iznos ugovorenog zakupa, a koju je zakupnik priložio kao instrument osiguranja plaćanja, bit će poslana na naplatu za vrijeme trajanja ugovora o zakupu za pokriće, svih dospjelih, a nenaplaćenih potraživanja po osnovi zakupnine, režijskih troškova za korištenje predmetnog skloništa, te zateznih kamata.
Ukoliko zakupodavac pošalje na naplatu bjanko zadužnicu tijekom trajanja ugovora o zakupu, zakupnik je dužan dostaviti novu zadužnicu na iznos koji pokriva vremensko razdoblje koliko još traje ugovoreni zakup, u roku od 15 dana od dana primitka poziva na dostavu zadužnice.
Članak 11.
U slučaju spora nadležan je sud stvarne nadležnosti u Osijeku.
Članak 12.
Ovaj Ugovor sačinjen je u 6 (šest) istovjetnih primjeraka, od kojih 3 (tri) primjerka dobiva Zakupnik, 3 (tri) primjerka Zakupodavac.


KLASA: 363-01/25-01/56
URBROJ: 2158-1-05/6-25-
     U Osijeku _________ 2025.


	    ZA ZAKUPNIKA:



____________________

	                             ZA ZAKUPODAVCA:
                            GRADONAČELNIK
                              Ivan Radić, mag. oec. 

                                     ____________________







